钦定古今图书集成/明伦汇编/氏族典/第445卷 > 《廖用贤尚友录》 > 柳裘
## 钦定古今图书集成/明伦汇编/氏族典/第445卷 > 《廖用贤尚友录》 > 柳裘

按《隋书柳裘传》：“裘字茂和，河东解人，齐司空世隆之
曾孙也。祖惔，梁尚书左仆射。父明，太子舍人、义兴太
守。裘在梁仕历尚书郎、驸马都尉。江陵陷，遂入关中。
周明武间，自麟趾学士累迁太子侍读，封昌乐县侯。
宣帝即位，拜仪同三司。及帝不愈，引高祖入总万机。
开皇元年，进位大将军，拜许州刺史。在官清简，吏民”
怀之。复转曹州，卒，谥曰安。子惠童嗣。